GiliGold/VAD_KnessetCorpus huggingface dataset:
<שרה קנדלר: לגבי המבקשת שהיא חלק מקבוצה (להלן קבוצת המבקשת) יפורטו כל יתר הגופים בקבוצת המבקשת ושאינם בעלי החברה במבקשת.
<שרה קנדלר: יפורט שמם ומספר הזיהוי שלהם, יחסי השליטה הקיימים בתוך קבוצת המבקשת לרבות שיעורי אחזקות, מדינת האזרחות או ההתאגדות של כל אחד מהם במדינה בה הם מנהלים את עסקיהם.
<שרה קנדלר: יצוין - האם המבקשת או גוף אחר בקבוצת המבקשת נתון לפיקוחו של גוף אחראי על הסדרה בישראל או מחוץ לישראל.
<שרה קנדלר: האם נדחו בקשות של המבקשת או גוף אחר בקבוצת המבקשת לרישוי בתחום שוק ההון תחת פיקוחו של גוף האחראי על ההסדרה בישראל או מחוץ לישראל.
<אורן אלדד: רציתי לברר בקשר לסעיף (טו).
<אורן אלדד: אני מבין שלמעשה מחקתם אותו.
<אורן אלדד: ויתרתם עליו.
<שרה קנדלר: ויתרנו עליו.
בועז טופורובסקי: הוא מתנגד למחיקה.
<אורן אלדד: חס וחלילה.
<אורן אלדד: מברך עליה.
<שרה קנדלר: יצורף התקנון המוצע.
<שרה קנדלר: לגבי המבנה הארגוני של המבקשת יפורטו כל אלה: יפורטו המחלקות התפעוליות ויצורף תרשים ארגוני.
<שרה קנדלר: יובאו פרטים בדבר המנהלים האחראים על כל אחת מן המחלקות התפעוליות המפורטות לפי פסקת משנה (1) (להלן – המנהלים האחראים).
<שרה קנדלר: שמו ומספר תעודת הזהות שלו.
<שרה קנדלר: תיאור תפקידו ותחום אחריותו במבקשת.
<שרה קנדלר: ההכשרות המקצועיות הנוגעות לתחום תפקודו במבקשת, שם התעודה שהוענקה, דרכי סיום ההכשרה ופרטי מוסדות הלימוד.
<שרה קנדלר: ניסיון תעסוקתי הנוגע לתחום תפקידו, לרבות שם מקום העבודה שבו עבד המנהל האחראי.
<שרה קנדלר: תפורט הכתובת של כל מחלקה תפעולית ככל שהמבקשת מנהלת את עסקיה ביותר ממקום אחד.
<שרה קנדלר: יובא פירוט לגבי גורמים חיצוניים במבקשת המבצעים חלק מפעילותה.
<שרה קנדלר: תיאור סמכויות ההנהלה ודירקטוריון.
<שרה קנדלר: תיאור המערכת הטכנולוגית באמצעותה תספק המבקשת שירותיה ובכלל זה את תיאור הגורמים החיצוניים למבקשת המתפעלים את המערכת הטכנולוגית או חלק ממנה ותחומי אחריותם וממשקים של המערכת הטכנולוגית עם גורמים חיצוניים למבקשת בצירוף חוות דעת מומחה המופנה לרשות המאשרת כי: תיאור המערכת הטכנולוגית כפי שנעשה על ידי החברה תואם את הקיים.
<שרה קנדלר: המערכת הטכנולוגית מתאימה לצורך הספקת שירותים מסוג זה על פי התקנים המקובלים.
<שרה קנדלר: המערכת הטכנולוגית כוללת מערך שמירת נתונים וגיבוי המאפשר התאוששות ומבטיח זמינות מרבית ללקוחות בכל עת.
<שרה קנדלר: המערכת הטכנולוגית כוללת מערך אבטחה מידע מתאים ומקובל.
<שרה קנדלר: תיאור האופן שבו וידאה המבקשת כי המערכת הטכנולוגית באמצעותה תספק את שירותיה ובכלל זה שירותים שמתופעלים על ידי גורמים חיצוניים למבקשת מתאימים לצורך אספקת שירותיה תוך פירוט האופן שבו מובטח קיומם של מנגנוני פיקוח ובקרה נאותים בתחום טכנולוגיית המידע על פי תקנים מקובלים.
<שרה קנדלר: חוות דעת כאמור תינתן על ידי מומחה בתחום מערכות מידע.
בועז טופורובסקי: יש לכם הערות רבות.
בועז טופורובסקי: גם אנחנו עוד לא הגענו להסכמות.
<טל זהר: הערה אחת לגבי אפיון המומחה.
<שרה קנדלר: קיבלנו את ההערות שלכם.
<טל אבן-זהב: מושגי השסתום.
<טל אבן-זהב: ראיתם את ההערות שלנו בעניין הזה.
<טל אבן-זהב: ההערות שלנו בעמוד 10, שם יש את ההתייחסות.
בועז טופורובסקי: אני רואה.
בועז טופורובסקי: אנחנו משאירים את זה.
<שרה קנדלר: תוצג האסטרטגיה העסקית של המבקשת לכל תחום פעילות ויעדיה העיקריים, יתוארו האמצעים בהם משתמשת המבקשת לביצוע אסטרטגיה עסקית ויעדים עסקיים כאמור, יפורטו ההזדמנויות והאיומים הנובעים מהאסטרטגיה של המבקשת.
<שרה קנדלר: את כל הפירוט מחקנו אבל עדיין הנושא הזה גם הוא פתוח.
<טל אבן-זהב: אנחנו לא חוזרים על ההערות שלנו.
<שרה קנדלר: פירוט סוג הלקוחות אשר בכוונת המבקשת לספק להם שירותים, לרבות מספרם.
<שרה קנדלר: אם ידוע למבקשת על לקוח אחד הצפוי לייצר יותר מעשרה אחוזים מהכנסות המבקשת, יפורטו בקצרה נסיבות.
<שרה קנדלר: פירוט דרכי השיווק המתוכננות של המבקשת.
<שרה קנדלר: יובאו הפרטים בנוגע לזהות התאגיד הבנקאי או המוסד הכספי מחוץ לישראל אצלם יופקדו כספי הלקוח כנדרש בתקנה 37.
<שרה קנדלר: יובאו הפרטים בנוגע לספקי הנזילות, ספקי הציטוטים.
<שרה קנדלר: לעניין זה יובא תיאור תמציתי של ההסכמים עמם לרבות תנאים ליישום ההתקשרות או להפסקת השירות לתקופות מסוימות.
<שרה קנדלר: יתוארו הסכמים מהותיים שהחברה היא צד להם.
<שרה קנדלר: תיאור האופן שבו יאשרו לקוחות המבקשת את העסקאות המבוצעות בשמם ועל ידם.
<שרה קנדלר: יצורפו נהלים – להבטחת רישום וניהול נכסי לקוח, חוזי לקוח וכספי לקוח לפי תקנה 23.
<שרה קנדלר: נהלים שתכליתם להבטיח כי המבקשת מזהה, מודדת, מנהלת ומבקרת סיכוני השוק, נזילות ואשראי והסיכונים התפעוליים הנוגעים לפעילותה.
<שרה קנדלר: מבקשת זרה תצרף חוות דעת של עורך דין המופנית לרשות לגבי כל אלה: התייחסות להוראות הדין המסדירות את פעילות המבקשת במדינת המוצא, לרבות התייחסות לקיום מקורות כספיים לצורך עמידת המבקשת בהתחייבויותיה, התייחסות לכללי ממשל תאגידי עם המבקשת, לרבות הוראות הנוגעות לנושאי משרה בכירה ולטיפול בניגודי עניינים אפשריים במבקשת, פירוט לגבי אירועים כמפורט בסעיף 44(כח)(4) לחוק.
<שרה קנדלר: אישור על כך שהדין במדינת המוצא מאפשר לאכוף נגד המבקשת במדינת המוצא פסק דין שניתן בישראל.
<שרה קנדלר: הנושא הזה עדיין פתוח.
<שרה קנדלר: את כל נושא הצהרת הנהלים מחקנו.
<שרה קנדלר: יתואר הביטוח שרכשה החברה לפי תקנה 124 ובכלל זה יפורטו תחומי הכיסוי של הביטוח והיקפו.
<שרה קנדלר: כן יצורפו אישור על ביטוח והחלטת החברה לפי תקנה 124.
<טל זהר: יש לנו בקשה.
<טל זהר: מכיוון ששוק הביטוח בתחום שוק ההון בישראל הוא מורכב במקרה הטוב מדואופול, הבקשה היא לאפשר לנו לעשות ביטוח בדיוק כמו שהם דורשים אבל על ידי ---
<שרה קנדלר: זה עדיין לא דיון בביטוח.
<שרה קנדלר: בביטוח נדון ב-124.
<שרה קנדלר: כרגע זה רק מה שצריך לצרף.
<טל זהר: אבל שתהיה איזושהי רשימה שמבחינתנו זה מקובל שהיא תהיה סגורה למספר מדינות מצומצם, אבל שלא נהיה מוגבלים רק לביטוח בישראל כי יש שתי חברות בישראל שמבטחות.
בועז טופורובסקי: כרגע, לפי התקנות, אתם מוגבלים רק לביטוח בישראל?
<רונן סולומון: למעשה זה ההיצע של השוק.
<רונן סולומון: כלומר, יש כאן בעיה של שוק הביטוח בישראל.
<רונן סולומון: כלומר, אין פה מספיק מציעים.
<שרה קנדלר: אני מציעה שהדיון הזה ייעשה בפרק הביטוח אליו נביא נציגים מאגף שוק ההון שמפקחים על הביטוח.
בועז טופורובסקי: אני רק רוצה לדעת בשביל עצמי.
בועז טופורובסקי: שאלה של סקרנות.
<אמיר וסרמן: אני חושב שהמגבלה היא מכוח דיני הביטוח ולא מכוח ההוראות שלנו.
בועז טופורובסקי: אני מניח שתזכרו את זה עת נגיע לתקנה 124.
<שרה קנדלר: תצורף הסכמת המבקשת לקיים הסכמת בעלי השליטה למסירת מידע מהמרשם הפלילי.
<שרה קנדלר: על הבקשה והמסמכים המצורפים לה יחולו הוראות סימן א' לפרק י' בשינויים המחויבים ובלבד שלא יחולו הוראות תקנות 74(ג) ו-78.
<שרה קנדלר: לעניין תקנה 75 תחול תקנת משנה (ג) בלבד.
<שרה קנדלר: חל שינוי או חידוש מהותי במהלך התקופה שמאז מועד הגשת הבקשה עד מועד ההחלטה הסופי בבקשה לגבי פרט שנכלל או שיש לכלול בבקשה, יעדכן המבקש את הבקשה בהתאם, לא יאוחר משבוע לאחר שנודע לחברה לראשונה על שינוי או חידוש כאמור ורשאית היא לכלול בהודעת העדכון מידע בדרך של הפניה.
<שרה קנדלר: לעניין זה, נודע לחברה לראשונה, כמשמעותו בתקנה 80(ב).
<שרה קנדלר: הפרטים בבקשה יובאו אם הם נוגעים לעסקי החברה ומתאימים להצגתם הנאותה.
<שרה קנדלר: בלי לגרוע מהאמור, יובא גם כל מידע נוסף הנדרש לשם הצגה נאותה של עסקי המבקשת.
<שרה קנדלר: הרשות רשאית לדרוש מהמבקשת פרטים, מסמכים או דוחות נוספים אם מצאה כי הדבר דרוש לצורך קבלת החלטה בבקשה.
<שרה קנדלר: לגבי סעיף קטן (ו), אנחנו מבקשים להעביר אותו להוראות המעבר.
<שרה קנדלר: אנחנו לא חושבים שזה רלוונטי בפרק הזה.
<שרה קנדלר: זאת אומרת, הבקשה לכלול דוחות חודשיים עד להגשת בקשה, היא נכונה רק לחברות קיימות.
<שרה קנדלר: לכן נדון בזה כאשר נגיע לזה.
<שרה קנדלר: נוריד את זה מפרק ב' ונדון בזה עת נגיע להוראות המעבר.
<טל זהר: שאלת הבהרה.
<טל זהר: כל הדיווחים האלה, אנחנו נדון בהם בשלב הפרסום, האם הם פומביים או לא פומביים.
<שלומית ארליך: אפשר להגיד בכמה מלים מה החלטנו שיהיה פומבי ומה לא.
<שרה קנדלר: אני מעדיפה להיכנס לזה בפרק הדיווחים עת נגיע אליו.
<שרה קנדלר: 3.
<שרה קנדלר: הכללה על דרך הפניה מבקשת רשאית לכלול פרטים הנדרשים בדוח התקופתי או הרבעוני כאמור בתקנה 2(א)(1) או בדוח הפרטים הנוספים בדרך של הפניה לדוח אחר מבין הדוחות האמורים בתקנה זו שהגישה המבקשת ובלבד שהדוח אליו הפנתה נערך במועד קודם בזמן ויחולו הוראות אלה.
<שרה קנדלר: לא ייכלל מידע בדרך של הפניה לדוח אחר שבו מובא אותו מידע בדרך של הפניה.
<שרה קנדלר: לא ייכלל מידע בדרך של הפניה אם הדבר עלול להטעות או לגרום אי בהירות.
<שרה קנדלר: ההפניה תיעשה באופן מפורש ותציין את סוג הדוח האחר שאליו נעשית ההפניה, הפרקים או הסעיפים אליהם נעשית ההפניה, העניין אליו נעשית ההפניה והתאריך בו הוגש הדוח האחר אליו נעשית ההפניה תוך ציון מפורש של העובדה שהמידע מובא בדרך הפניה.
<שרה קנדלר: תובא כל התפתחות שחלה או עדכון כנדרש לגבי מידע המובא בדרך של הפניה.
<שרה קנדלר: אם המידע מובא בדרך של הפניה הוא מסוג שלגביו נדרשה הסכמה מראש להכליל אותו בדוח, תובא הסכמה מחדש כאמור גם להכללתו בדיווח הנוכחי על דרך של הפניה.
בועז טופורובסקי: למעט ההערות שכבר העלינו, יש הערות נוספות?
בועז טופורובסקי: אין.
בועז טופורובסקי: למעט הדברים שעוד לא נסגרו בין הרשות לבין הייעוץ המשפטי בוועדה בפרק השני, מאושר.
בועז טופורובסקי: אני מסכם את הנושאים שעלו מעבר למה שלא נסגר.
בועז טופורובסקי: הנושא של חברה מוגבלת שהם צריכים לברר מול הרשות.
בועז טופורובסקי: אם ברשות תראו שיש מקום לחדד את זה, תרגישו חופשי לבחון חידוד הנושא.
בועז טופורובסקי: הגדרת יום עסקים, לבחון את הנושא של יום ראשון כיום שמתחשבים בו.
בועז טופורובסקי: פרסום דוח לקוחות מפסידים ולקוחות מרוויחים.
בועז טופורובסקי: אמרתי את דעתי.
בועז טופורובסקי: אני חושב שמה שהיה לפני קבלת הרישיון, אתם יכולים לדעת אבל אני לא בטוח שכל הציבור צריך לדעת.
בועז טופורובסקי: נושא הביטוח.
בועז טופורובסקי: נדון בביטוח, אם אלה חברות ישראליות או לא רק חברות ישראליות, נדון בדרישות החוק וגם נביא את הנציגים מאגף שוק ההון.
בועז טופורובסקי: עבודה יפה.
<טל אבן-זהב: גם נושא הפרסום של הבקשה, של פרטים מתוך הבקשה.
בועז טופורובסקי: את זה אמרתי.
<טל אבן-זהב: אני מתכוונת בכלל.
בועז טופורובסקי: זאת טענה שאמרנו שעוד לא הגענו להסכמה.
<טל זהר: יש דברים שהם באי הסכמה או בעבודה בין הרשות לבין הוועדה.
<טל זהר: ברגע שנראה את ההחלטה לגביהם, אולי יהיה לנו מה לומר על זה.
בועז טופורובסקי: אנחנו נכנסים למוד עבודה שלדעתי הוא יותר בריא.
בועז טופורובסקי: אני מבקש שבפעם הבאה, ותכף נדבר אליה, נשלח אל הזירות את ההבנות שהושגו בינינו כמה שיותר זמן רב מראש כדי שיהיה להם זמן לעבור על זה כמו שצריך כי עכשיו היו שני פרקים שכמעט עברנו עליהם ולכן הייתי יותר גמיש.
בועז טופורובסקי: מתי אתם חושבים שתוכלו לסיים את עשרים העמודים הבאים בתקנות המקוריות?
בועז טופורובסקי: אתם חושבים שנוכל לקיים ישיבה של ועדת המשנה בעוד שלושה שבועות?
בועז טופורובסקי: החומר יגיע אליהם שבוע לפני הישיבה?
בועז טופורובסקי: ננסה לקיים ישיבה בעוד שלושה שבועות.
<רונן סולומון: אדוני, אם אפשר, בקשה.
<רונן סולומון: יגיע גם החומר ממרכז המחקר והנושאים האחרים כן מתייחסים לנושאים שהם קצת יותר מהותיים ולכן האם תוכל לבקש שעד הדיון הבא יהיה לנו גם את העבודה של מרכז המחקר.
בועז טופורובסקי: בוודאי.
בועז טופורובסקי: הם מעריכים שהחומר יהיה מוכן עד סוף השבוע.
בועז טופורובסקי: אנחנו מבינים איך הדברים עובדים ואנחנו יודעים שיהיו דברים שייסגרו בסוף.
בועז טופורובסקי: אנחנו ננסה לקיים ישיבה בעוד שלושה שבועות, אבל זה תלוי גם בזירוז ההסכמות ביניכם ואם צריך את העזרה שלי, תגידו לי.
בועז טופורובסקי: לי ייוולד בן, גם עוברים דירה וגם יש בעיות כלכליות אבל מצאתי שיטה כי יש כל מיני אתרים באינטרנט בהם אפשר להשקיע במט"ח.
בועז טופורובסקי: כמובן שהדברים נאמרו בצחוק, לא על הילד ועל הבית אלא על אתרי האינטרנט.
ניסן סלומינסקי: אני פותח את הישיבה.
ניסן סלומינסקי: רבותי, עברנו לנושא אישור...
ניסן סלומינסקי: הוציא צו האוצר צו, צו תעריף המכס והפטורים ומס קניה על טובין (תיקון מס' 23).
ניסן סלומינסקי: דבר שני – צו תעריף המכס והפטורים ומס קנייה על טובין (הוראות שעה) (מס' 3) (תיקון) – הטלת מס קניה קצוב על מוצרי האלכוהול.
ניסן סלומינסקי: הוא הוציא את הצו ואנחנו, אם נאשר אותו בתוך 60 יום, הצו מקבל תוקף ממשי, תוקף של צו.
ניסן סלומינסקי: אם לא, הוא מתבטל והיום אנחנו נמצאים, כרגיל, מה שעושים לנו זה שמביאים לנו את זה ברגע האחרון ואנחנו היום צריכים לדון ולאשר וכולי.
ראובן ריבלין: לא, זה לא ברגע האחרון.
ניסן סלומינסקי: זה היה מונח, סליחה, זה לא ברגע האחרון.
ניסן סלומינסקי: אולי אנחנו בלחץ הזמן שמנו אותו לרגע האחרון.
ניסן סלומינסקי: אנשי רשות המסים, בבקשה להסביר.
<שירלי אביבי: אני מרשות המסים ותכף גם ערן יעקב, סמנכ"ל מרשות המסים ייכנס.
<שירלי אביבי: באופן כללי, אני אסביר על הצו.
<שירלי אביבי: הצו הזה, בעצם אנחנו מקדימים את הרפורמה באלכוהול ל-1.7 כאשר הרפורמה הזו אושרה בכנסת על ידי הממשלה.
יצחק כהן: תזכירי את התהליך, איך זה התחיל - - כי האשימו אותנו שאנחנו חתמנו על זה ומסתבר שזה לא נכון.
<שירלי אביבי: אני אסביר את כל התהליך מאל"ף עד ת"ו: עקרונית, כמו שאמרנו, אנחנו בסך הכל מקדימים את הרפורמה שאושרה כבר ב-2010.
<שירלי אביבי: ב-2010 שינינו את שיטת המיסוי על משקאות משכרים משיטה שהיתה מורכבת מאד, שהיתה בנויה גם ממחיר המוצר, גם משער הדולר וגם מריכוז האלכוהול, אנחנו פישטנו את התהליך והתאמנו את זה למה שקורה במדינות המפותחות בעולם, למה שקורה במדינות ה-OACD, וקבענו מס קצוב לליטר כוהל - -
בועז טופורובסקי: זה מה שאישרנו כבר, נכון?
<שירלי אביבי: זה מה שאושר בשנת 2010.
ניסן סלומינסקי: אנחנו אישרנו גם על משהו דומה.
<שירלי אביבי: - - הצו הזה עבר ועדת כספים בזמנו כאשר הצו אושר כפי שהוא כבר ב-2010 וניתנה תקופת הסתגלות של 4 שנים כדי שהייצור המקומי של משקאות משכרים יוכל להסתגל לשינוי הזה, וזה מה שהיה.
<שירלי אביבי: בחוק ההסדרים האחרון, אנחנו בסך הכל הקדמנו ב-5 חודשים את הרפורמה הזאת, לא שינינו שום דבר במהותה - -
<שלומית ארליך: לא, כן שונה - -
<שירלי אביבי: רגע, במהות הכלכלית שום דבר לא שונה.
<שירלי אביבי: עדין מדובר על מס קניה לליטר כוהל, כפי שנקבע כבר בשנת 2010.
<שירלי אביבי: הדבר היחיד ששונה הוא מ-84 שקלים, שנקבע כבר ב-2010, זה עבר להיות 105 מסיבות של גירעון תקציבי.
יצחק כהן: זה שינוי ראדיקלי.
<שירלי אביבי: שינוי בגובה המס.
ניסן סלומינסקי: לא בשיטה היא אומרת.
יצחק כהן: לא, כי יאיר לפיד אמר שזה יובל שטייניץ ומסתבר שזה לא שטייניץ.
ניסן סלומינסקי: לא, על השיטה היא מתכוונת.
<שירלי אביבי: יאיר לפיד שינה את גובה המס אבל - -
יצחק כהן: בבקשה, אתה רואה?
יצחק כהן: צריך להגיד את האמת.
יצחק כהן: בראש חוצות הוא אמר: זה לא אני, זה קודמי.
יצחק כהן: אני אגיד לך מה קרה: המשקאות העממיים עלו לשמיים והפרמיום ירד למטה - -
<שירלי אביבי: זה כבר נקבע ב-2010.
יצחק כהן: כן, אבל לפיד שינה אותם.
<קריאות: זה אושר ב-2010, לא?
<קריאות: זה לא לפיד, זה שטייניץ.
עפר שלח: זה כמו אצל ג'ורג' ברנארד שאו - אתם קבעתם את העיקרון והוא קבע את המחיר.
בועז טופורובסקי: זה אושר ב-2010 - -
יצחק כהן: הוא יכול היה לבטל את זה, בסמכותו לבטל את זה, נכון?
ניסן סלומינסקי: אני מבקש, אנחנו חייבים לסיים את זה ולקחנו את הזמן - -
ראובן ריבלין: מה שחשוב שצריך לומר את האמת.
ניסן סלומינסקי: בואו נציג את זה ואם מישהו ירצה לשאול, ננסה להצביע כי אנחנו לא יכולים לעבור את השעה 11:00.
יצחק כהן: אז אפשר להצביע ולהמשיך לדבר.
ניסן סלומינסקי: אז אני הבנתי שאתם הסברתם שבהתאם להסכמים, והצטרפנו למדינות המשוחררות והנאורות וכולי, הולכים בנושא של מיסים, לא פרטני לכל דבר איך שנדמה לי אלא יש עיקרון ולפיו מתיישרים.
ניסן סלומינסקי: העיקרון אומר שמטילים על 100 אחוז של אלכוהול מטילים מס ואז הוא חל על כולם, וכל אחד לפי כמות האלכוהול שלו נגזר מזה, וכדי שהמשק יתארגן נתתם 4 שנים.
ניסן סלומינסקי: הפעם הקודמת זה היה 86 שקלים על 100 אחוז אלכוהול ועכשיו השר חתם על העלאה של 105 שקלים, וזה כבר פועל בשוק - -
יצחק כהן: זה חמור מאד שזה עובד בלי אישור ועדת הכספים.
ניסן סלומינסקי: - - לכן, עכשיו רוצים ליישר את זה.
ניסן סלומינסקי: להעלות בפועל זה קיים.
ניסן סלומינסקי: אני חושב שהיתה אצלנו הבנה שאם הולכים לכיוונים של העלאת מס הכנסה ומע"מ ומוצרים אחרים אז בטח שבאלכוהול אנחנו רוצים שגם שם שלא יעלו את זה.
ניסן סלומינסקי: שלא יהיה מצב שדווקא באלכוהול, שכולנו חושבים שצריך לצמצם את הריכוזיות שלו וכולי, ששם לא יעלו.
אראל מרגלית: אני רק רוצה להעיר הערה אחת: תראו, יש בעיה מאד גדולה בנושא של האלכוהול בשני מקומות שאני חושב שצריך לתת עליהם את הדעת: 1.
אראל מרגלית: בתי חולים 2. אוניברסיטאות.
ניסן סלומינסקי: שזה למחקר ולא לשימוש.
<שירלי אביבי: יש להם פתרון כבר.
<שירלי אביבי: לאוניברסיטאות יש פתרון והוא כבר קיים.
<שירלי אביבי: הן קיבלו פטור.
<שירלי אביבי: כל האוניברסיטאות קיבלו פטור ליבוא אלכוהול לצרכי מחקר והוראה, והם נכנסו להסדר של פטור מותנה.
<שירלי אביבי: הם מצהירים שהם משתמשים בזה לצורכי מחקר, מביאים מישהו מטעם המועצה להשכלה גבוהה ומקבלים על זה פטור בעת היבוא או בעת הרכישה המקומית.
<שירלי אביבי: לצרכים רפואיים או ליצוא התרופות כבר קיים הפטור 30 שנה.
<שירלי אביבי: אנחנו רק הרחבנו אותו - -
אראל מרגלית: אבל רק שתדעי, אני הייתי באיזו מעבדה ב"הדסה" והם דיברו אתי על זה.
אראל מרגלית: אז למה הם לא קונים אלכוהול בחודשים האחרונים?
ניסן סלומינסקי: אולי אין להם כסף.
ניסן סלומינסקי: ב"הדסה" אין כסף לכלום, לא קשור לאלכוהול.
אראל מרגלית: לא, לא.
אראל מרגלית: הם התלוננו על זה.
אראל מרגלית: אני לא ידעתי את זה, לא הייתי מודע לדבר הזה.
ניסן סלומינסקי: אולי הם דיברו על השתייה ולא על המחקר.
<ערן יעקב: אין שום בעיה ב"הדסה".
<ערן יעקב: ככל שיש שם בעיה, שיפנו אלינו והבעיה תיפתר.
<ערן יעקב: לא צריכה להיות שום בעיה.
ניסן סלומינסקי: רבותי, מישהו מחברי הכנסת עוד רוצה להתייחס?
ניסן סלומינסקי: מישהו אחר?
<אורי שגיא: אני מיצרני הבירה הקטנים.
<אורי שגיא: לפני כחצי שנה היו פה דיונים על הנושא של הטלת המס הזה על מבשלות הבירה, ואני חושב שכל חברי הוועדה היו תמימי דעים שיש עיוות וצריך לעשות מעשה כדי לתקן אותו, וזה גם היה סיכום של הוועדה.
<אורי שגיא: אם אצטט מדברי הוועדה: "נפעל למצוא דרכים לסיוע למבשלות הבירה".
<אורי שגיא: שבוע אחר כך יצא סיכום מהוועדה, הודעה לעיתונות: "לבקשת ועדת הכספים הרשות לעסקים קטנים תעמיד מימון לסיוע למבשלות בירה קטנות".
<אורי שגיא: מאז לא קרה דבר.
<אורי שגיא: אף אחד לא סייע - -
ראובן ריבלין: נדמה לי שאגף תקציבים העביר למשרד, והמשרד לא מעביר לכם.
ניסן סלומינסקי: בא תשמע מערן כי דובר על - -
<אורי שגיא: - - הדבר היחיד שקרה הוא שבינתיים שתי מבשלות בירה נסגרו ופיטרו את העובדים.
<אורי שגיא: זה מה שקרה.
<אורי שגיא: סיוע לא התקבל משום סוג.
ניסן סלומינסקי: ערן, יש לך תשובה לתת?
<ערן יעקב: היות שאנחנו לא דנים עכשיו בבירה - -
ניסן סלומינסקי: אני יודע אבל הוא שאל.
<ערן יעקב: - - יחד עם זאת, התשובה שניתנה בזמנו היא שהמשרד לכלכלה אמור למצוא באמצעות הרשות לעסקים קטנים - -
ניסן סלומינסקי: אז הודיעו שזה נמצא.
ניסן סלומינסקי: אנחנו דווחנו - -
<ערן יעקב: - - אגף תקציבים והמשרד לכלכלה הם - -
ניסן סלומינסקי: אורי, מאחר וזה לא זה.
ניסן סלומינסקי: מיד אחרי כן, אני אשב אתך כדי לוודא מה קרה ואיפה זה נעצר.
ראובן ריבלין: למה לא ביצעו?
ניסן סלומינסקי: אני אשב אתך כדי להבין ונבדוק למה זה לא בוצע כי אני יודע שזה יצא מאיזה מקום.
ניסן סלומינסקי: אולי זה נעצר.
ניסן סלומינסקי: נבדוק.
ראובן ריבלין: אגף תקציבים גיבה את החלטת הוועדה וזה הועבר למשרד לכלכלה ושם לא בצעו, וזה דבר חמור ביותר.
יצחק כהן: רגע, יש פה הערה של היועצת המשפטית שגית אפיק וחייבים להתייחס.
יצחק כהן: היא רוצה לדעת מה היתה ההשפעה, היא כותבת: מה היתה ההשפעה על הצרכנים?
<שלומית ארליך: אתה יכול להגיד מה קורה היום בשוק?
ראובן ריבלין: יש לכם היום כבר נתונים על העלאת המס וכל הדברים האלה.
ניסן סלומינסקי: ערן, יש לכם איזו בדיקה?
ניסן סלומינסקי: במשך התקופה שזה פועל, זה השפיע?
ניסן סלומינסקי: קנו פחות, קנו יותר, שיכורים יותר?
ניסן סלומינסקי: במילה.
<שירלי אביבי: אז ככה: כדי לדעת את ההשפעה המדויקת שיש לשינוי הזה, אי אפשר לעשות את זה בשנת 2013 מהסיבה הפשוטה שמכיוון שהשינוי הזה היה גלוי לציבור ולציבור היבואנים ולציבור היצרנים המקומיים, האוכלוסייה המספקת את הסחורה הזאת צברה מלאים, שזה הכל חוקי, זה לא שום דבר לא חוקי,על בסיס המס היותר נמוך - -
ניסן סלומינסקי: אז כרגע עדין עוד לא מספיק זמן לקבל תגובה.
<שירלי אביבי: אנחנו מצפים שעד סוף השנה - -
ניסן סלומינסקי: אנחנו נשמח לקבל דיווח כתוב מכם בנושא.
<שירלי אביבי: אין שום בעיה.
<דב פיינטוך: אני יבואן של משקאות חריפים.
<דב פיינטוך: אני נציג של כל היבואנים מלשכת המסחר.
<דב פיינטוך: אני רק רוצה להעיר הערה לגבי הבירה: למה להתחיל עוד פעם כל מיני עיוותים בין ייבוא לבין ייצור, בין ייצור קטן לייצור גדול.
<דב פיינטוך: אם נותנים מענקים, צריכים לתת מענקים לענף ולא לסקטור ספציפי - -
ראובן ריבלין: אנחנו נתנו את זה כסיוע לתעשיות ינוקא, ואני עונה לך בחיוב.
ראובן ריבלין: אנחנו לא נתנו סיוע לעסקים אלא ליצרנים - -
<דב פיינטוך: אם נותנים למישהו, צריך להיות לכולם - -
ניסן סלומינסקי: רבותי, אין לי ברירה.
ניסן סלומינסקי: אני רוצה להצביע בזמן.
אלעזר שטרן: אתה באמת מתכוון ליצרן וליבואן?
<דב פיינטוך: כן.
ראובן ריבלין: הוא מתכוון לעסק.
ניסן סלומינסקי: מי בעד לאשר את שני הצווים האלה ירים את ידו.
ניסן סלומינסקי: שני הצווים אושרו.
אראל מרגלית: אני רק רוצה להגיד משהו לגבי דבריו של מר פיינטוך.
אראל מרגלית: אני רוצה להגיד משהו לגבי הקטנים, וזה לא קשור למס פה, זה קשור יותר למסעדות.
אראל מרגלית: היום יש די הרבה יצרנים קטנים שלא מחזיקים מעמד בעיקר בגלל האופן שבו נכנסים לתוך המסעדות מול הגדולים.
אראל מרגלית: הגדולים דורשים שני יצרנים גדולים, לא משנה, "קרלסברג", "טובורג", ולא נותנים לקטנים להיכנס.
אראל מרגלית: אני רואה את זה מסעדה אחרי מסעדה ואני הולך לטפל בזה כחלק מהענין של העסקים הקטנים - -
ראובן ריבלין: זה קרטל.
אראל מרגלית: כן, לא נותנים להם.
אראל מרגלית: לא משנה שזה בגלל הסדר כזה או אחר עם המסעדות, זה חייב להשתנות.
אראל מרגלית: חייבים לעשות תקנות שמאפשרות לקטנים להיכנס.
<דב פיינטוך: למה בקבוק כזה קטן עולה 15 שקל?
אראל מרגלית: אנשים סוגרים מבשלות.
ניסן סלומינסקי: על סדר היום הצעת חוק לקידום התחרות ולצמצום הריכוזיות, התשע"ב-2012.
ניסן סלומינסקי: לסדר היום.
ניסן סלומינסקי: מאחר ולצערי נפטר חבר קרוב גם שלי, גם של זבולון וגם קרוב משפחה של עליזה שחברה בוועדה – שי תובל, בחור צעיר יחסית – וההלוויה מתקיימת בשעה 3:00 באפרת, פורמלית נסיים את הישיבה בשעה 2:45 כדי שחלק מאתנו שירצה יוכל להגיע להלוויה.
ניסן סלומינסקי: עד 1:30 אנחנו נמשיך את ההקראה ואם ירצה הקדוש ברוך הוא ונסיים אותה לפני כן, נתחיל בהצבעות אבל אני לא כל כך בטוח שזה יקרה.
ניסן סלומינסקי: בשעה 1:30 – במקום ב-2:30 - נתחיל את ההעברות הכספיות.
ניסן סלומינסקי: המשך הדיון, הקראה או הצבעה על החוק, יהיה ביום רביעי משעה 9:00 עד 10:00 כי ב-10:00 עד 11:00 יש לנו דיון בצו של האלכוהול.
ניסן סלומינסקי: כנראה שכן נצטרך לממש את המשך הישיבה מחר משעה 2:00.
אלעזר שטרן: בהנחה שאין מליאה.
ניסן סלומינסקי: גם אם יש.
ניסן סלומינסקי: קיבלנו אישור.
ניסן סלומינסקי: כאמור, משעה 9:00 עד 10:00 נמשיך בחוק, או הקראה או הצבעות.
ניסן סלומינסקי: משעה 10:00 עד 11:00 עלינו לאשר צו של השר בנושא האלכוהול כי זה התאריך האחרון ולכן נפסיק את הדיון אותו נמשיך בשעה 2:00 עד שנסיים.
ניסן סלומינסקי: אני מבקש מעדנה להמשיך.
<עדנה הראל: הגענו עד עמוד 8, סעיף 6 ואנחנו מתחילים בו.
<עדנה הראל: 6.
<עדנה הראל: פנייה לממונה על צמצום ריכוזיות לקבלת חוות דעתו מאסדר המבקש לאפשר הקצאת זכות לגורם ריכוזי, יפנה לממונה על צמצום הריכוזיות, בכתב, בצירוף נימוקים, לצורך התייעצות לפי סעיף 5(ב), בעת גיבוש התנאים המאפשרים את ההקצאה כאמור, או בשלב אחר מוקדם ככל האפשר.
<עדנה הראל: פנה המאסדר לממונה על צמצום הריכוזיות לפי סעיף קטן (א), יודיע הממונה למאסדר, בכתב, בתוך 15 ימים, האם בכוונתו לייעץ למאסדר בעניין ההקצאה נושא פנייתו.
<עדנה הראל: הודיע הממונה על צמצום הריכוזיות למאסדר, בתוך התקופה האמורה בסעיף קטן (ב), כי בכוונתו לייעץ לו, ימסור למאסדר את חוות דעתו בנוגע לאותה הקצאה, בכתב, מוקדם ככל האפשר ולא יאוחר מתום שישים ימים מיום מסירת ההודעה כאמור.
<עדנה הראל: חוות דעת הממונה תכלול מסקנות מנומקות של בדיקותיו וכן המלצות מנומקות.
<עדנה הראל: הממונה על צמצום הריכוזיות יפרסם את חוות דעתו לפי סעיף זה באתר האינטרנט של משרד האוצר, ובלבד שהמידע שיפרסם לא יכלול מידע שאין למסרו לפי סעיף 9(א) לחוק חופש המידע, ורשאי הממונה שלא לכלול בפרסום כאמור מידע שאין חובה למוסרו לפי סעיף 9(ב) לאותו חוק.
<עדנה הראל: לא הודיע הממונה על צמצום הריכוזיות על כוונתו לייעץ למאסדר בתוך התקופה האמורה בסעיף קטן (ב) או הודיע שאין בכוונתו לייעץ כאמור, או לא מסר למאסדר את חוות דעתו בתוך התקופה האמורה בסעיף קטן (ג), רשאי המאסדר לקיים את הליכי ההקצאה של הזכות ולפעול בהתאם להוראות סעיף 5(ב), גם בלא התייעצות עם הממונה, או לפעול בהתאם להוראות סעיף 5(א).
<עדנה הראל: קבע הדין החל על ההקצאה מועדים להליך ההקצאה, לא יבואו ימי ההמתנה של המאסדר לחוות דעתו של הממונה על צמצום הריכוזיות לפי סעיף זה, במניין הימים הקבוע בדין כאמור.
<עדנה הראל: מטרת הסעיף הזה היא ליצור מסגרת פעולה של הממונה על הריכוזיות מול המאסדרים.
ניסן סלומינסקי: למעשה זה לב החוק.
<עדנה הראל: מהבחינה התהליכית.
<קריאה: אפשר את הסעיף הזה להעתיק לשאר משרדי הממשלה?
ניסן סלומינסקי: שם אין סיטואציה כזאת.
ניסן סלומינסקי: לא יעלה על הדעת בכלל.
ניסן סלומינסקי: תוך 24 שעות חייבים ליצור אתך קשר עם תשובה חיובית.
<עדנה הראל: המטרה הייתה ליצור איזון מול האפשרות של המאסדרים להמשיך ולפעול לפי הדינים החלים עליהם גם אחרי חובת ההתייעצות.
ניסן סלומינסקי: צריך להדגיש כאן שכל זה קיים אם המאסדר החליט, לאחר שיקול דעתו, שלמרות שהגוף המדובר נמצא ברשימה, הוא בכל אופן כן רוצה לתת לו אפשרות.
ניסן סלומינסקי: אם הוא לא רוצה לתת לו אפשרות, לא צריך כלום.
ניסן סלומינסקי: הוא יכול להגיד לא ונגמר הסיפור כי גם ברשימה וגם הוא חושב כך, אין בעיה.
ניסן סלומינסקי: כל הנושא מתעורר – למרות שהוא משמעותי או משהו – כאשר הרגולטור המקומי חושב שכן חשוב לטובת הציבור שהוא ישתתף ואז מתחיל לפעול כל ההליך הזה.
<עדנה הראל: ברשותך.
<עדנה הראל: היכולת של המאסדר להגיד לא, אני לא מקצה, כרוכה גם בנטל שהוא צריך להרים שאין פגיעה.
ניסן סלומינסקי: אחרי שהוא מתייעץ עם עצמו, אבל מעבר לזה הוא לא צריך שום דבר.
ניסן סלומינסקי: הוא רק צריך להתייעץ עם עצמו.
<דרורה ליפשיץ: ולכתוב חוות דעת.
<דרורה ליפשיץ: הוא צריך להתייעץ ולקבל החלטה שאומרת שמבחינתו אין פגיעה בתחרות וכי הוא לא יאפשר לאף אחד מהגורמים הריכוזיים שמופיעים ברשימה להשתתף בהליך ההקצאה למשל או להשתתף במכרז.
<דרורה ליפשיץ: זאת לא החלטה פשוטה.
ניסן סלומינסקי: לא, לא בהכרח.
ניסן סלומינסקי: פגיעה בתחרות, לא בהכרח.
ניסן סלומינסקי: אם נניח יש חמישה גופים והוא מוריד אחד, באופן מתמטי יש פגיעה בתחרות כי עכשיו יש רק ארבעה במקום חמישה אבל לפי החוק הזה זאת לא נקראת פגיעה בתחרות אלא הגברת התחרות כי אנחנו מסתכלים לא על המכרז הזה.
ניסן סלומינסקי: כמו בנמל אילת, הורדנו, נשאר אחד, אבל בכל אופן צופה פני עתיד אומר שכתוצאה מזה אתה מכניס גוף אחר וכולי ובמשך הזמן תגביר את התחרות.
ניסן סלומינסקי: מה שאת אומרת, זה לא בהכרח.
ניסן סלומינסקי: נכון שאם הוא רוצה לאסור, הוא צריך נימוקים אבל הפגיעה בתחרות בדרך כלל – זה לא הנימוק אלא אם כן באמת ארבעה מתוך חמישה נפסלים.
ניסן סלומינסקי: אז אולי יש בעיה אבל אם אחד נפסל, זאת המטרה, לאפשר לאחרים, הבינוניים יותר, להשתלב.
אלעזר שטרן: מה זה אולי אחרים?
<דרורה ליפשיץ: אלה שני סוגים של החלטות.